ข้อบัญญัติองค์การบริหารส่วนตำบลธงชัยเหนือข้อบัญญัติองค์การบริหารส่วนตำบลธงชัยเหนือเรื่องหลักเกณฑ์การประกันความเสียหายที่เกิดจากการขุดดินและถมดินพ.ศ. ๒๕๕๗ โดยที่เป็นการสมควรตราข้อบัญญัติองค์การบริหารส่วนตำบลธงชัยเหนือว่าด้วยหลักเกณฑ์การประกันความเสียหายที่เกิดขึ้นจากการขุดดินและถมดินในเขตองค์การบริหารส่วนตำบลธงชัยเหนืออาศัยอำนาจตามความในมาตรา ๖ (๕) ประกอบกับมาตรา ๗ วรรคสองแห่งพระราชบัญญัติการขุดดินและถมดิน พ.ศ. ๒๕๔๓ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖โดยได้รับความเห็นชอบจากสภาองค์การบริหารส่วนตำบลธงชัยเหนือและนายอำเภอปักธงชัยจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลธงชัยเหนือ เรื่องหลักเกณฑ์การประกันความเสียหายที่เกิดจากการขุดดินและถมดิน พ.ศ. ๒๕๕๗ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ข้อบัญญัตินี้ให้ใช้บังคับในเขตองค์การบริหารส่วนตำบลธงชัยเหนือในกรณีที่ยังมิได้มีการออกกฎกระทรวง ถ้าต่อมามีกฎกระทรวงกำหนดหลักเกณฑ์การประกันความเสียหายที่เกิดจากการขุดดินและถมดินใช้บังคับแล้วหากข้อบัญญัตินี้ส่วนใดขัดหรือแย้งกับกฎกระทรวง ให้ยกเลิก และให้ข้อกำหนดของข้อบัญญัติท้องถิ่นในส่วนที่ไม่ขัดหรือแย้งกับกฎกระทรวงใช้บังคับต่อไปข้อ ๔ ในข้อบัญญัตินี้เจ้าพนักงานท้องถิ่น หมายความว่านายกองค์การบริหารส่วนตำบลธงชัยเหนือพนักงานเจ้าหน้าที่หมายความว่า ผู้ซึ่งเจ้าพนักงานท้องถิ่นแต่งตั้งให้ปฏิบัติการตามข้อบัญญัตินี้ดิน หมายความรวมถึง หิน กรวดดินทราย และอินทรีย์วัตถุต่าง ๆ ที่เจือปนกับดินพื้นดิน หมายความว่าพื้นผิวของที่ดินที่เป็นอยู่ตามสภาพธรรมชาติสิ่งก่อสร้าง หมายความรวมถึงถนนคอนกรีต ถนนลาดยาง ถนนหินคลุกถนนดินลูกรังที่อยู่ในเขตองค์การบริหารส่วนตำบลธงชัยเหนือด้วย ทั้งนี้ไม่ว่าจะสร้างขึ้นด้วยงบประมาณขององค์การบริหารส่วนตำบลธงชัยเหนือหรือไม่ก็ตามขุดดิน หมายความว่า กระทำแก่พื้นดินเพื่อนำดินขึ้นจากพื้นดินหรือทำให้พื้นดินเป็นบ่อดินถมดิน หมายความว่า การกระทำใดๆ ต่อดินหรือพื้นดินเพื่อให้ระดับดินสูงขึ้นกว่าเดิมเนินดิน หมายความว่าดินที่สูงขึ้นกว่าระดับพื้นดินโดยการถมดินเจ้าของที่ดิน หมายความว่าผู้ที่ขุดดินหรือถมดิน ทั้งนี้ไม่ว่าจะขุดดินหรือถมดินในเขตองค์การบริหารส่วนตำบลธงชัยเหนือหรือนอกเขตองค์การบริหารส่วนตำบลธงชัยเหนือก็ตามผู้รับจ้างขุดดินหรือถมดินหมายความว่าผู้ที่รับดำเนินการขุดดินหรือถมดินในเขตองค์การบริหารส่วนตำบลธงชัยเหนือและในเขตพื้นที่ใกล้เคียงทั้งนี้ให้หมายความรวมถึงลูกจ้างของบุคคลดังกล่าวนั้นด้วยข้อ ๕ เพื่อเป็นการประกันความเสียหายที่เกิดขึ้นแก่ทรัพย์สินของราชการในเขตองค์การบริหารส่วนตำบลธงชัยเหนืออันเนื่องมาจากการขุดดินและถมดินให้ผู้รับจ้างขุดดินหรือถมดินซึ่งใช้เส้นทางอันเป็นสิ่งก่อสร้างที่อยู่ในเขตองค์การบริหารส่วนตำบลธงชัยเหนือยื่นคำขอเพื่อวางหลักประกันเป็นเงินสดหรือหลักทรัพย์อื่นใดตามอัตราและแบบสัญญาประกันที่กำหนดไว้ท้ายข้อบัญญัตินี้หลักประกันตามวรรคหนึ่งนั้นให้ถือเป็นเพียงส่วนหนึ่งของการประกันความชำรุดบกพร่องของสิ่งก่อสร้างที่อยู่ในเขตองค์การบริหารส่วนตำบลธงชัยเหนือถ้ามูลค่าความเสียหายมีจำนวนมากกว่าหลักประกันแล้วผู้วางหลักประกันยังคงต้องชดใช้ค่าเสียหายให้แก่องค์การบริหารส่วนตำบลธงชัยเหนือในส่วนที่ขาดอยู่นั้นข้อ ๖ ในกรณีที่พนักงานเจ้าหน้าที่เห็นว่าการขุดดินหรือการถมดินของผู้รับจ้างนั้นอาจจะก่อให้เกิดความเสียหายต่อสิ่งก่อสร้างของราชการอันมีมูลค่าความเสียหายสูงกว่าหลักประกันตามข้อ๕ ให้พนักงานเจ้าหน้าที่รายงานต่อเจ้าพนักงานท้องถิ่นเพื่อให้มีคำสั่งเป็นหนังสือให้ผู้รับจ้างหยุดการขุดดินหรือถมดินไว้เป็นการชั่วคราวแล้วให้ผู้รับจ้างวางหลักประกันเพิ่มเติมก่อนที่จะให้ดำเนินการต่อไปก็ได้ในกรณีที่ผู้รับจ้างไม่วางหลักประกันเพิ่มเติมตามวรรคหนึ่งให้เจ้าพนักงานท้องถิ่นมีคำสั่งเป็นหนังสือให้ผู้รับจ้างหรือเจ้าของที่ดินหยุดการขุดดินหรือถมดินได้ทันทีในกรณีที่มีเหตุจำเป็นเร่งด่วน ถ้าหากไม่ดำเนินการอาจจะเกิดความเสียหายแก่ทางราชการพนักงานเจ้าหน้าที่อาจมีคำสั่งให้ผู้รับจ้างขุดดินหรือถมดินหรือเจ้าของที่ดินหยุดการขุดดินหรือถมดินหรือจัดการป้องกันความเสียหายที่อาจเกิดขึ้นหรือจัดการแก้ไขการขุดดินหรือถมดินนั้นตามที่เห็นว่าจำเป็นได้แล้วรายงานให้เจ้าพนักงานท้องถิ่นทราบโดยเร็วถ้าเจ้าพนักงานท้องถิ่นเห็นชอบด้วยกับคำสั่งของพนักงานเจ้าหน้าที่ให้เจ้าพนักงานท้องถิ่นมีคำสั่งเป็นหนังสือภายใน๒ วันทำการนับแต่วันที่พนักงานเจ้าหน้าที่ได้มีคำสั่งให้บุคคลดังกล่าวปฏิบัติตามคำสั่งของพนักงานเจ้าหน้าที่และให้ถือว่าคำสั่งของพนักงานเจ้าหน้าที่เป็นคำสั่งของเจ้าพนักงานท้องถิ่นมาตั้งแต่ต้นถ้าเจ้าพนักงานท้องถิ่นไม่มีหนังสือสั่งภายในกำหนดเวลาตามวรรคสามให้คำสั่งของพนักงานเจ้าหน้าที่เป็นอันสิ้นผลข้อ ๗ เจ้าของที่ดินจะวางหลักประกันความเสียหายตามข้อ๕ และข้อ ๖ แทนผู้รับจ้างขุดดินหรือถมดินก็ได้กรณีที่เจ้าของที่ดินจะวางหลักประกันความเสียหายแทนผู้รับจ้างขุดดินหรือถมดินนั้นให้นำความในข้อ๕ และข้อ ๖ มาใช้บังคับโดยอนุโลมข้อ ๘ ให้ผู้รับจ้างขุดดินหรือถมดินแจ้งเป็นหนังสือให้เจ้าพนักงานท้องถิ่นหรือพนักงานเจ้าหน้าที่ดำเนินการตรวจสอบความชำรุดบกพร่องภายใน๕ วันทำการ นับแต่วันที่ขุดดินหรือถมดินแล้วเสร็จให้พนักงานเจ้าหน้าที่ดำเนินการตรวจสอบความชำรุดบกพร่องให้แล้วเสร็จพร้อมรายงานให้เจ้าพนักงานท้องถิ่นทราบภายใน๕ วันทำการ นับแต่วันที่ได้รับแจ้งจากผู้รับจ้างขุดดินหรือถมดินกรณีที่มีความชำรุดบกพร่องให้พนักงานเจ้าหน้าที่คำนวณค่าความเสียหายและริบหลักประกันสัญญาตามมูลค่าความเสียหายและให้เจ้าหน้าที่ที่เกี่ยวข้องดำเนินการคืนหลักประกันสัญญาตามส่วนที่ได้หักมูลค่าความเสียหายไว้แล้วให้แก่ผู้วางหลักประกันภายใน๕ วันทำการนับแต่วันที่ได้รับการอนุมัติจากเจ้าพนักงานท้องถิ่นในกรณีที่ไม่มีความชำรุดบกพร่องให้เจ้าหน้าที่ที่เกี่ยวข้องดำเนินการคืนหลักประกันสัญญาให้แก่ผู้วางหลักประกันภายใน๕ วันทำการนับแต่วันที่ได้รับการอนุมัติจากเจ้าพนักงานท้องถิ่นผู้รับจ้างขุดดินหรือถมดินหรือเจ้าของที่ดินผู้วางหลักประกันจะยื่นคำขอคืนหลักประกันมาพร้อมกับหนังสือที่แจ้งให้เจ้าพนักงานท้องถิ่นหรือพนักงานเจ้าหน้าที่ดำเนินการตรวจสอบความชำรุดบกพร่องตามวรรคหนึ่งก็ได้คำขอใด ๆที่ยื่นตามข้อบัญญัตินี้ให้เป็นไปตามแบบที่นายกองค์การบริหารส่วนตำบลธงชัยเหนือกำหนดข้อ ๙ ในการปฏิบัติหน้าที่ตามข้อบัญญัตินี้พนักงานเจ้าหน้าที่ต้องแสดงบัตรประจำตัวพนักงานเจ้าหน้าที่ต่อบุคคลที่เกี่ยวข้องบัตรประจำตัวพนักงานเจ้าหน้าที่ให้เป็นไปตามแบบที่กำหนดในกฎกระทรวงกำหนดแบบบัตรประจำตัวพนักงานเจ้าหน้าที่ พ.ศ.๒๕๔๔ข้อ ๑๐ ในการปฏิบัติการตามข้อบัญญัตินี้ให้เจ้าพนักงานท้องถิ่นและพนักงานเจ้าหน้าที่เป็นเจ้าพนักงานตามประมวลกฎหมายอาญาข้อ ๑๑ บรรดาค่าธรรมเนียม ค่าใช้จ่ายเงินที่ได้ริบตามสัญญาประกันความชำรุดบกพร่องตามข้อ ๕ และค่าปรับตามข้อบัญญัตินี้ให้เป็นรายได้ขององค์การบริหารส่วนตำบลธงชัยเหนือข้อ ๑๒ ผู้รับจ้างขุดดินหรือถมดินหรือเจ้าของที่ดินผู้ใดไม่พอใจคำสั่งของเจ้าพนักงานท้องถิ่นตามข้อ ๖ให้มีสิทธิอุทธรณ์คำสั่งดังกล่าวต่อเจ้าพนักงานท้องถิ่นภายใน ๑๕วันทำการนับแต่วันที่รับทราบคำสั่งการอุทธรณ์ตามวรรคหนึ่งไม่เป็นการทุเลาการบังคับตามคำสั่งของเจ้าพนักงานท้องถิ่นถ้าผู้อุทธรณ์ประสงค์จะขอทุเลาการบังคับตามคำสั่งของเจ้าพนักงานท้องถิ่นให้ยื่นคำขอทุเลาพร้อมอุทธรณ์ในกรณีเช่นนี้เจ้าพนักงานท้องถิ่นจะอนุญาตให้ทุเลาโดยมีเงื่อนไขหรือไม่ก็ได้และให้เจ้าพนักงานท้องถิ่นพิจารณาคำวินิจฉัยอุทธรณ์ให้แล้วเสร็จ ภายใน ๓๐ วันทำการนับแต่วันที่ได้รับอุทธรณ์คำวินิจฉัยของเจ้าพนักงานท้องถิ่นให้เป็นที่สุดข้อ ๑๓ ผู้ใดฝ่าฝืนข้อบัญญัตินี้มีความผิดต้องระวางโทษปรับไม่เกินหนึ่งพันบาทข้อ ๑๔ บรรดาความผิดตามข้อบัญญัตินี้ให้เจ้าพนักงานท้องถิ่นหรือผู้ซึ่งเจ้าพนักงานท้องถิ่นมอบหมายมีอำนาจเปรียบเทียบปรับผู้ฝ่าฝืนได้เมื่อผู้ฝ่าฝืนได้ชำระค่าปรับตามจำนวนที่เปรียบเทียบภายในสามสิบวันแล้ว ให้ถือว่าคดีเลิกกันตามประมวลกฎหมายวิธีพิจารณาความอาญาข้อ ๑๕ ในกรณีที่ห้างหุ้นส่วนบริษัทหรือนิติบุคคลอื่น กระทำความผิดตามข้อบัญญัตินี้ กรรมการ ผู้จัดการ หรือบุคคลใดซึ่งรับผิดชอบในการกระทำอันเป็นความผิดนั้นต้องระวางโทษตามที่บัญญัติไว้สำหรับความผิดนั้น ๆ ด้วยเว้นแต่จะพิสูจน์ได้ว่าการกระทำนั้นได้กระทำโดยตนมิได้รู้เห็นหรือยินยอมด้วยข้อ ๑๖ ในกรณีที่มีการกระทำความผิดตามข้อบัญญัตินี้ให้ถือว่าเจ้าของอสังหาริมทรัพย์ที่อยู่ใกล้ชิดหรือติดต่อกับที่ดินที่มีการกระทำความผิดเกิดขึ้นและได้รับความเสียหายเนื่องจากการกระทำความผิดนั้นเป็นผู้เสียหายตามกฎหมายว่าด้วยวิธีพิจารณาความอาญาข้อ ๑๗ บรรดาข้อบัญญัติระเบียบ และคำสั่งอื่นใดในส่วนที่มิได้ตราไว้ในข้อบัญญัตินี้ ให้บังคับตามพระราชบัญญัติการขุดดินและถมดินพ.ศ. ๒๕๔๓ และกฎหมายอื่นที่เกี่ยวข้องข้อ ๑๘ ให้นายกองค์การบริหารส่วนตำบลธงชัยเหนือเป็นผู้รักษาการให้เป็นตามข้อบัญญัตินี้และให้มีอำนาจออกระเบียบ ประกาศหรือคำสั่งอื่นใดเพื่อปฏิบัติการให้เป็นไปตามข้อบัญญัติประกาศณ วันที่ ๒๖ พฤษภาคม พ.ศ. ๒๕๕๗วิวัฒน์โต้งสูงเนินนายกองค์การบริหารส่วนตำบลธงชัยเหนือ[เอกสารแนบท้าย]๑. บัญชีอัตราค่าธรรมเนียมและค่าใช้จ่าย๒. สัญญาประกันความเสียหาย(ดูข้อมูลจากภาพกฎหมาย)ปริยานุช/ผู้จัดทำ๒๑ กันยายน๒๕๕๘ปัญจพร/ผู้ตรวจ๒๑ กันยายน ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๒๒ ง/หน้า ๑/๑๘ กันยายน ๒๕๕๘